Regeringen er rede til at gøre op med en udskældt regel i fremdriftsreformen, der ifølge uddannelses- og forskningsminister Esben Lunde Larsen (V) sætter de studerende i en spændetrøje.

»Universiteterne og studerende pålægges ikke længere krav om obligatorisk tilmelding til et fuldt studieår. Institutionerne kan i stedet vælge, om der skal fastsættes interne regler om tilmelding til fag og prøver, ligesom de får mulighed for, at de studerende kan framelde sig eksaminer«, siger ministeren i en pressemeddelelse.

Med i alt seks forslag til ændringer af den udskældte reform ønsker regeringen blandt andet at afskaffe ordningen, der forpligter de studerende at være tilmeldt eksaminer, så de opnår mindst 30 såkaldte ects-point per semester.

ritzau